section_heading: Osnivanje
paragraph_text: Od Gryffindorskog duha Skoro Bezglavog Nicka saznala je da u Hogwartskoj kuhinji radi više od stotinu vilenjaka što ju je izravno potaklo na osnivanje organizacije. Kratkoročni ciljevi Z.B.LJ.U.V.-a uključuju osiguravanje pravedne plaće i radnih uvjeta za vilenjake, dok dugoročni ciljevi uključuju mijenjanje zakona o zabrani upotrebe čarobnog štapića te nastojanje da ubace jednog vilenjaka u Odjel za regulaciju i kontrolu magičnih stvorenja, jer su tamo vilenjaci vrlo slabo zastupljeni. Upis u zajednicu stoji dva srpa - time se dobiva značka.